**LĪGUMS Nr.8.4/1093**

Rēzeknē 2018.gada 19.oktobrī

**Rēzeknes novada pašvaldība**, reģistrācijas Nr.90009112679, turpmāk **–** PASŪTĪTĀJS, no vienas puses, un **sabiedrība ar ierobežotu atbildību “Ģeodēzists”**,reģistrācijas Nr.41203006878, turpmāk – IZPILDĪTĀJS, no otras puses, abi kopā vai katrs atsevišķi turpmāk arī PUSES vai PUSE, pamatojoties uz iepirkuma „Rēzeknes novada vietējā ģeodēziskā tīkla punktu apsekošana un apsekošanas pārskata sagatavošana” (identifikācijas Nr. RNP 2018/27), turpmāk – IEPIRKUMS, un Izpildītāja iesniegto piedāvājumu Iepirkumā, noslēdz līgumu, turpmāk – LĪGUMS, par sekojošo:

1. LĪGUMA PRIEKŠMETS

1.1. Pasūtītājs uzdod, un Izpildītājs ar saviem resursiem Līgumā noteiktajā termiņā veic **Rēzeknes novada vietējā ģeodēziskā tīkla punktu apsekošanu un apsekošanas pārskata sagatavošanu**,turpmāk – PAKALPOJUMS, saskaņā ar tehnisko specifikāciju un piedāvājumu Iepirkumā, kas ir Līguma neatņemamas sastāvdaļas (Līguma pielikumi Nr.1 un Nr.2).

2. PUŠU SAISTĪBAS

2.1. Izpildītājs apņemas:

* + 1. Pakalpojumu sniegt atbilstoši Līgumam pievienotai tehniskai specifikācijai (Līguma pielikums Nr.1) **līdz 2019.gada 19.jūnijam**;
		2. Pakalpojuma sniegšanu saskaņot ar Rēzeknes novada pašvaldības būvvaldes būvtehniķi;
		3. sniedzot Pakalpojumu,ievērot visas Latvijas Republikas spēkā esošajos normatīvajos aktos noteiktās prasības;
		4. jebkurā laikā pēc Pasūtītāja pieprasījuma sniegt atskaiti par Pakalpojuma sniegšanas gaitu;
		5. pieprasīt no Pasūtītāja visus Pasūtītāja rīcībā esošos izejas materiālus, kas nepieciešami kvalitatīvai Pakalpojuma sniegšanai Līgumā noteiktajā termiņā;
		6. ar pieņemšanas – nodošanas aktu nodot sniegto Pakalpojumu Pasūtītājam;
		7. atlīdzināt Pasūtītājam visus tiešos zaudējumus, kas tam radušies Izpildītāja vai viņa iesaistīto trešo personu vainas vai neuzmanības dēļ viena mēneša laikā no Pasūtītāja pretenzijas nosūtīšanas dienas.
	1. Pasūtītājs apņemas:

2.2.1. izsniegt Izpildītājam visus Pasūtītāja rīcībā esošos izejas materiālus, kas nepieciešami Pakalpojuma sniegšanai;

2.2.2. ar pieņemšanas – nodošanas  aktu pieņemt sniegto Pakalpojumu, ja tas atbilst Līguma nosacījumiem;

2.2.3. veikt Līgumā paredzētos maksājumus.

3. PAKALPOJUMA PIEŅEMŠANAS – NODOŠANAS KĀRTĪBA

3.1. Pēc Pakalpojuma sniegšanas pabeigšanas tiek noformēts un abu Pušu parakstīts sniegtā pakalpojuma pieņemšanas – nodošanas akts.

3.2. Sniegtā pakalpojuma pieņemšanas – nodošanas aktu, turpmāk – AKTS, sagatavo Izpildītājs un iesniedz to Pasūtītājam.

3.3. Gadījumā, ja Pasūtītājs 10 (desmit) darba dienu laikā no Akta saņemšanas izvirza pamatotas pretenzijas par sniegtā Pakalpojuma kvalitāti, tam ir tiesības neparakstīt sniegtā pakalpojuma pieņemšanas – nodošanas aktu, un Izpildītājam ir pienākums 3 (triju) darba dienu laikā novērst pieļautās kļūdas un neprecizitātes.

4. LĪGUMCENA UN NORĒĶINU KĀRTĪBA

4.1. Kopējā līgumcena par Līguma 1.1.punktā paredzēto Pakalpojumu **EUR 8131,20** (**astoņi tūkstoši viens simts trīsdesmit viens *euro***, **20 centi**), tajā skaitā pievienotās vērtības nodokļa, turpmāk – PVN (21%) summa – EUR 1411,20 (viens tūkstotis četri simti vienpadsmit *euro*, 20 centi). Kopējā līgumcena, neieskaitot PVN – EUR 6720,00 (seši tūkstoši septiņi simti divdesmit *euro*, 00 centi).

4.2. Pasūtītājs 15 (piecpadsmit) dienu laikā no Līguma noslēgšanas un Izpildītāja avansa rēķina saņemšanas veic priekšapmaksu 20% (divdesmit procentu) apmērā no kopējās līgumcenas, kas sastāda EUR 1626,24 (viens tūkstotis seši simti divdesmit seši *euro*, 24 centi), tajā skaitā PVN – EUR 282,24 (divi simti astoņdesmit divi *euro*, 24 centi).

4.3. Kopējā līgumcenā ietvertas visas ar Līguma izpildi saistītas izmaksas, visi iespējamie Izpildītāja izdevumi, kas nepieciešami saistību izpildei Līguma ietvaros, kā arī visi ar Līguma izpildi saistītie nodokļi un nodevas.

4.4. Gala norēķins par sniegto Pakalpojumu tiek veikts 15 (piecpadsmit) dienu laikā pēc pieņemšanas – nodošanas akta abpusējas parakstīšanas un Izpildītāja rēķina saņemšanas.

5. GARANTIJAS

5.1. Izpildītājs atbild par sniegtā Pakalpojuma kvalitāti un atbilstību visām Latvijas Republikā spēkā esošajos normatīvajos aktos noteiktajām prasībām.

6. PUŠU ATBILDĪBA UN STRĪDU RISINĀŠANA

6.1. Par līgumsaistību neizpildi vai nepienācīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma nosacījumiem.

6.2. Par Pakalpojuma sniegšanas termiņa nokavējumu Pasūtītājs ir tiesīgs piemērot Izpildītājam līgumsodu 0,5% (nulle komats pieci procenti) apmērā no līgumcenas par katru kavējuma dienu, bet ne vairāk par 10% (desmit procentiem) no kopējās līgumcenas.

6.3. Maksājuma nokavējuma gadījumā Izpildītājs ir tiesīgs piemērot Pasūtītājam līgumsodu 0,5% (nulle komats pieci procenti) apmērā no kavētā maksājuma summas par katru kavējuma dienu, bet ne vairāk par 10% (desmit procentiem) no kopējās līgumcenas.

6.4. Līgumsoda samaksa neatbrīvo Puses no saistību izpildes.

6.5. Visus ar Līgumu saistītos strīdus Puses risina, savstarpēji vienojoties, bet gadījumā, ja vienošanās netiek panākta – tiesā, saskaņā ar Latvijas Republikā spēkā esošajiem normatīvajiem aktiem.

7. līGUMA DARBĪBAS LAIKS, TĀ GROZĪŠANAS UN IZBEIGŠANAS KĀRTĪBA

7.1. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.

7.2. Līgumu var grozīt vai izbeigt Pusēm rakstveidā vienojoties, saskaņā ar Latvijas Republikā spēkā esošajiem normatīvajiem aktiem.

7.3. Gadījumā, ja Izpildītājs nepilda savas līgumsaistības un pēc Pasūtītāja rakstveida brīdinājuma saņemšanas turpina tās nepildīt, Pasūtītājs ir tiesīgs atkāpties no Līguma un izbeigt to vienpusējā kārtā. Līgums tiek uzskatīts par izbeigtu Pasūtītāja paziņojumā norādītajā datumā. Šādā gadījumā Izpildītājs atlīdzina Pasūtītājam visus tiešos un netiešos zaudējumus, kā arī maksā līgumsodu 10% (desmit procentu) apmērā no kopējās līgumcenas 10 (desmit) darba dienu laikā pēc attiecīga paziņojuma saņemšanas. Pasūtītājs samaksā Izpildītājam tikai par tādu Pakalpojumu, kas ir sniegts pienācīgi, atbilstoši Līguma nosacījumiem.

7.4. Neviena no Pusēm neatbild par Līgumā noteikto saistību nepildīšanu, ja tā notikusi nepārvaramas varas apstākļu rezultātā, piemēram: dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.

7.5. Katra no Pusēm 3 (triju) dienu laikā informē otru Pusi par iepriekš minēto nepārvaramas varas apstākļu iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu.

8. CITI NOSACĪJUMI

8.1.Pasūtītāja pilnvarotais pārstāvis ir Kristaps Kaļva. Pasūtītāja pilnvarotajam pārstāvim ir tiesības pēc brīvas izvēles principa piedalīties ģeodēziskā tīkla punktu apsekošanā.

8.2. Izpildītāja pilnvarotais pārstāvis ir Ivars Nudiens.

8.3. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.

8.4. Izpildītājam ir tiesības Pakalpojuma sniegšanā iesaistīt apakšuzņēmējus, atbilstoši iesniegtajam piedāvājumam Iepirkumā (Līguma pielikums Nr.2). Jaunu apakšuzņēmēju iesaistīšana ir pieļaujama tika ar Pasūtītāja rakstveida piekrišanu.

8.5. Pakalpojuma sniegšanā iesaistītos apakšuzņēmējus, kuru sniegtā Pakalpojuma vērtība ir 10% (desmit procenti) no kopējās līgumcenas vai lielāka, Izpildītājs pēc Līguma noslēgšanas drīkst nomainīt tikai ar Pasūtītāja rakstveida piekrišanu.

8.6. Gadījumā, ja kāda no Pusēm pēc Līguma noslēgšanas tiek reorganizēta, Līgums paliek spēkā un tā noteikumi ir saistoši Pušu tiesību un saistību pārņēmējiem.

8.7. Līgums sastādīts latviešu valodā uz 3 (trim) lapām, neskaitot pielikumus, 2 (divos) eksemplāros. Abiem Līguma eksemplāriem ir vienāds juridisks spēks, un katrai Pusei tiek nodots viens Līguma eksemplārs.

9. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība**  | **SIA “Ģeodēzists”** |
| reģ.Nr.90009112679 | reģ.Nr.41203006878 |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
|  |   |
|  |  |
|  |  |
|  |  |